

REPUBLIKA HRVATSKA

**KRAPINSKO-ZAGORSKA ŽUPANIJA**

## OPĆINSKA KNJIŽNICA I ČITAONICA

**SVETI KRIŽ ZAČRETJE**

**Trg hrvatske kraljice Jelene 2, 49223 Sveti Križ Začretje**

Matični broj:01219057

OIB:42275684497

RKP:28653

Šifra djelatnosti: 9101 – djelatnost knjižnica i arhiva

Razina: 21 – proračunski korisnik JLPS

IBAN: HR9123600001101446148

Šifra županije: 02-Krapinsko-zagorska županije

Šifra Općine: 430-Općina Sveti Križ Začretje

**B I L J E Š K E UZ FINANCIJSKO IZVJEŠĆE**

**ZA RAZDOBLJE OD 01. siječnja DO 31. prosinca 2022. GODINE**

**UVOD**

Općinska knjižnica i čitaonica Sveti Križ Začretje osnovana je 1996. godine sa svrhom da zadovolji obrazovne, kulturne i informacijske potrebe svih građana na području Općine Sveti Križ Začretje, te da promiče čitanje i druge kulturne aktivnosti u cilju unapređivanja kulturnog života zajednice.

Općinsku knjižnicu i čitaonicu je osnovala Općina Sveti Križ Začretje i ista je njen proračunski korisnik.

Općinska knjižnica i čitaonica nije u sustavu PDV-a.

Odgovorna osoba je v.d. ravnatelja Općinske knjižnice i čitaonice g. Franjo Kučko.

Odgovorna osoba za sastavljanje financijskih izvještaja je Natalija Jerneić, službenik u Općini Sveti Križ Začretje koja obavlja knjigovodstvene poslove za Općinsku knjižnicu i čitaonice Sveti Križ Začretje.

Financijski izvještaji Općinske knjižnice i čitaonice Sveti Križ Začretje za razdoblje od 01.01. do 31.12.2022. godine sastoje se od: Izvještaja o prihodima i rashodima, primicima i izdacima, Bilance, Izvještaja o promjenama u vrijednosti i obujmu imovine i obveza, Izvještaja o rashodima prema funkcijskoj klasifikaciji, Izvještaja o obvezama, te ovih Bilješki.

**IZVJEŠTAJ O PRIHODIMA I RASHODIMA, PRIMICIMA I IZDACIMA – Obrazac PR-RAS**

Izvještaj o prihodima i rashodima, primicima i izdacima sadrži sve naplaćene prihode i sve izvršene rashode od 01.01. do 31.12.2022. godine.

Ukupni prihodi ostvareni su u iznosu od 314.594,97 kn što je manje za 9,31% manje nego prošle godine.

Ukupni rashodi ostvareni su u iznosu od 314.512,67 kn što je manje za 3,65% manje nego prošle godine.

Razlikom između prihoda i rashoda ostvaren je višak od 82,30 kn. Višak prenesen iz ranijih godina u iznosu je od 213,24 kn, tako da višak prihoda raspoloživ u sljedećem razdoblju iznosi 295, 54 kune.

**Šifra 63 – Pomoći iz inozemstva i od subjekata unutar općeg proračuna**

U 2022. godini primljena je kapitalna donacija u ukupnom iznosu od 25.000,00 kn primljena od Ministarstva kulture za nabavu knjižne i neknjižne građe i kapitalna donacija u iznosu od 4.000,00 kuna za nabavu knjiga od Krapinsko-zagorske županije što je na istoj razini kao i prošle godine.

**Šifra 6526 – Ostali nespomenuti prihodi**

Sadrži prihode od članarine koji tijekom godine uplaćuju članovi Općinske knjižnice i čitaonice, a ostvareni su u iznosu od 810,00 kuna što je za 19,80% manje u odnosu na prošlu godinu iz razloga što su oba djelatnika duže vrijeme zbog bolovanja bila odsutna, a nije bilo zamjene i knjižnica je radila u puno manjem obimu.

**Šifra 67111 – Prihodi iz nadležnog proračuna za financiranje rashoda poslovanja**

Sadrži prihode poslovanja iz proračuna Općine Sveti Križ Začretje koji su ostvareni u iznosu od 254.784,95 kuna što je za 7% manje nego prošle godine iz razloga što su rashodi za plaće manji zbog bolovanja oba djelatnika Knjižnice.

**Šifra 3 – Rashodi poslovanja**

Rashodi poslovanja izvršeni su u iznosu od 255.628,30 kuna. U tablici koja slijedi daje se pregled izvršenih rashoda poslovanja za razdoblje I.-XII. 2022. godine.

Tablica: Rashodi poslovanja Općinske knjižnice i čitaonice

|  |  |  |  |  |  |
| --- | --- | --- | --- | --- | --- |
| Račun | Opis | Šifra | 2021 | 2022 | Indeks |
| 3 | RASHODI POSLOVANJA | 3 | 254.156,28 | 255.628,30 | 100,57 |
| 31 | Rashodi za zaposlene | 31 | 208.849,03 | 166.007,09 | 79,48 |
| 32 | Materijalni rashodi | 32 | 43.561,19 | 87.348,56 | 200,51 |
| 34 | Financijski rashodi | 34 | 1.746,06 | 2.272,65 | 130,15 |

**Šifra 31 – Rashodi za zaposlene**

Sadrži rashode za zaposlene u Općinskoj knjižnici i čitaonici (ravnatelj na puno radno vrijeme i knjižničar na pola radnoga vremena). Ostvareni su 79,48 % u odnosu na prošlu godinu iz zbog dužeg bolovanja oba djelatnika na teret HZZO-a.

**Šifra 322 – Rashodi za materijal i energiju**

Sadrži rashode za uredski materijal, pretplate na časopise, električnu energiju i plin te sitni inventar.

Šifra 3211 – Službena putovanja ostvarena su u iznosu od 6.638,00 kuna što je povećanje za 218,52% u odnosu na prošlu godinu zbog službenog puta v.d. ravnatelja u Poreč na 25. Seminar AKM za knjižnice u trajanju od 22. do 25.11.2022. godine.

Šifra 3221 – Uredski materijal i ostali materijalni rashodi – ostvareni su u iznosu od 3.390,20 kuna što je za 23,45% manje nego prošle godine, iz razloga što nije nabavljan uredski materijal već se koristio uredski materijal Općine.

Šifra 3223 – Energija – ostvaren je u iznosu od 24.014,93 kuna što je povećanje od 64,80% u odnosu na prošlu godinu zbog porasta cijena električne energije i plina.

Šifra 3225 – Sitni inventar – u 2022. godini nabavljen je prijenosni uređaj za pohranu podataka u iznosu od 1.817,00 kuna, dok u 2021. godini nije nabavljano sitnog inventara. Obzirom da je Financijskim planom planiran iznos od 1.000,00 kuna za nabavu sitnog inventara i 1.000,00 kuna za nabavu uredskog materijala koji se nije nabavljao v.d. ravnatelja je donio Odluku o preraspodjeli sredstava Financijskog plana za 2022. godinu na način da se račun 32211- Uredski materijal smanji za 900,00 kuna, a račun 32251 – Sitni inventar poveća za 900,00 kuna kako bi se omogućila nabava predmetnog uređaja.

**Šifra 323 – Rashodi za usluge**

Sadrži rashode za usluge telefona, RTV pretplatu i usluge održavanja računalnih programa i nema značajnih odstupanja u odnosu na prethodnu godinu.

**Šifra 3299 – Ostali nespomenuti rashodi poslovanja**

Ovaj račun ostvaren je u iznosu od 27.593,33 kuna što je povećanje od 134,97% iz razloga što je račun 32992 – Izdavanje publikacija, letaka i knjiga izvršen u iznosu od 25.000,00 kuna dok u 2021. godini ovdje nije bilo izvršenja. Naime, u 2022. godini je naručeno tiskanje dijela Monografija Svetog Križa Začretja.

**Šifra 343 – Ostali financijski rashodi**

Sadrži rashode za bankarske usluge i usluge platnog prometa. I ovdje je vidljiv porast troškova bankarskih naknada za 30%.

**Šifra 4 – Rashodi za nabavu nefinancijske imovine**

Sadrži podatak o nabavljenim knjigama. Ove godine nije nabavljana nikakva nefinancijska dugotrajna imovina, osim knjiga pa je ovdje izvršenje za 18,55% manje nego prošle godine.

**BILANCA – Obrazac BILANCA**

**Šifra 02 – Proizvedena dugotrajna imovina (postrojenja i oprema)**

Stanje proizvedene dugotrajne imovine na dan 01. siječnja iznosilo je 240.378,45 kuna, a s danom 31.12.2022. ono iznosi 212.698,44 kuna iz razloga što su od nove imovine u 2022. godini nabavljene samo knjige, a izvršen je ispravak vrijednosti i postrojenja i opreme i knjiga za 2022. godinu.

**Šifra 129 – Ostala potraživanja**

Ova potraživanja odnose se na potraživanja od HZZO-a za naknadu plaće za vrijeme bolovanja dužeg od 42 dana, a na dan 31.12.22. iznose 187,52 kuna jer je djelatnici zaključeno bolovanje s danom 04.11.2022.

**Šifra 193 – Kontinuirani rashodi budućih rashoda**

Proračunski korisnik je evidentirao kontinuirane rashode za prosinac 2022. na rashode budućih razdoblja sukladno čl. 39. st. 2. Pravilnika o proračunskom računovodstvu. Kontinuirani rashodi obuhvaćaju rashode za zaposlene (plaću za prosinac 2022) u iznosu od 20.093,76 kn i režijske troškove za prosinac 2022. u iznosu od 9.213,45 kn.

**Šifra 2 – Obveze**

Ukupne obveze na razredu 2 bilježe povećanje od 26,3% u odnosu na prethodnu godinu i iznose 29.494,73 kuna.

U sljedećoj tablici prikazana je struktura obveza u odnosu na početak 2022. godine.

Tablica: Struktura obveza

|  |  |  |  |  |  |
| --- | --- | --- | --- | --- | --- |
| Račun iz računskog plana | Opis | **Šifra** | **Stanje na dan 1.1.2022.** | **Stanje na dan 31.12.22.** | Indeks |
| 2 | Obveze (šifre 23+24+25+26+29) | **2** | **23.348,33** | **29.494,73** | 126,3 |
| 23 | Obveze za rashode poslovanja (šifre 231 do 234 + 235 do 239) | **23** | **23.348,33** | **29.494,73** | 126,3 |
| 231 | Obveze za zaposlene | **231** | 15.690,50 | 20.093,76 | 128,1 |
| 232 | Obveze za materijalne rashode | **232** | 5.491,83 | 8.993,61 | 163,8 |
| 234 | Obveze za financijske rashode (šifre 2341 do 2343) | **234** | **192,69** | **219,84** | 114,1 |
| 2341 | Obveze za kamate za izdane vrijednosne papire | **2341** |  |  | - |
| 2342 | Obveze za kamate na primljene kredite i zajmove | **2342** |  |  | - |
| 2343 | Obveze za ostale financijske rashode | **2343** | 192,69 | 219,84 | 114,1 |
| 235 | Obveze za subvencije | **235** |  |  | - |
| 236 | Obveze za povrat pomoći primljenih unutar općeg proračuna po protestiranim jamstvima | **236** |  |  | - |
| 237 | Obveze za naknade građanima i kućanstvima | **237** |  |  | - |
| 238 | Obveze za kazne, naknade šteta i kapitalne pomoći | **238** |  |  | - |
| 239 | Ostale tekuće obveze | **239** | 1.973,31 | 187,52 | 9,5 |
| 24 | Obveze za nabavu nefinancijske imovine | **24** |  |  | - |
| 25 | Obveze za vrijednosne papire (šifre 25X1+25X2-259) | **25** | **0,00** | **0,00** | - |

Šifra 231 – Obveze za zaposlene povećane: su za 28,1% u donosu na prethodnu godinu. Ovdje je evidentirana obveza za plaću za prosinac 2022. godine. Povećanje je u odnosu na prošlu godinu iz razloga što je jedan djelatnik u prosincu 2021. godine bio na bolovanju na teret HZZO-a.

Šifra 232 – Obveze za materijalne rashode: povećane su za 63,8% u odnosu na prethodnu godina iz razloga što je utrošeni plin fakturiran bez subvencije države pa račun za 12/2022 iznosi 6.465,56 kuna dok je za isti mjesec 2021. godine taj trošak iznosio 2.812,99 kuna.

Šifra 2343 – Obveze za ostale financijske rashode: ovdje se vidi blagi rast od 14,1% u odnosu na prošlu godinu. Ona ovom računu evidentirani su troškovi FINA-e za korištenje servisa e-račun u mjesečnom iznosu od 12,50 kuna i koji su ostali nepromijenjeni, te su evidentirani troškovi platnog prometa po transakcijskom računu Općine gdje je vidljiv porast iznosa naknada.

Šifra 239 – Ostale tekuće obveze: na ovom računu evidentirane su obveze za povrat u proračun Općine Sveti Križ Začretje za naknadu plaće zbog bolovanja na teret HZZO-a gdje je vidljivo smanjenje od 90,5 % iz razloga što je djelatnik u prosincu 2021. godine bio na bolovanju čitav mjesec, a u 2022. godini je bolovanje tog istog djelatnika zaključeno s danom 04.11.2022. godine pa je ovdje evidentirana obveza za povrat za ta 4 dana u studenom koja sredstva još nisu doznačena iz HZZO-a na račun Općinske knjižnice i čitaonice te stoga nisu ni mogla biti vraćena u proračun Općine.

**Šifra 922 – Višak/manjak prihoda**

Podaci u bilanci iskazani su nakon obvezne korekcije rezultata sukladno čl. 82. Pravilnika o proračunskom računovodstvu te je iskazan višak prihoda od poslovanja u iznosu od 21.520,03 kn, manjak prihoda od nefinancijske imovine u iznosu od 21.224,49 kn. Temeljem navedenoga postoji odstupanje u odnosi na PR-RAS kako slijedi:

|  |  |  |  |  |
| --- | --- | --- | --- | --- |
|  | POZICIJE NA DAN 31.12.2022. | PODACI IZ PR-RAS-a | KOREKCIJA REZULTATA KAPITALNI PRIJENOSI | PODACI ZA BILANCU NA 31.12.2022. |
| 92211 | Višak prihoda poslovanja | +80.404,40 | -58.884,37 | +21.520,03 |
| 92212 | Višak prihoda od nefinancijske imovine | 0,00 | 0,00 | 0,00 |
| 92221 | Manjak prihoda poslovanja | 0,00 | 0,00 | 0,00 |
| 92222 | Manjak prihoda od nefinancijske imovine | -80.108,86 | +58.884,37 | -21.224,49 |
| 922 | Višak/manjak prihoda | +295,54 | 0,00 | +295,54 |

Tijekom 2022. godine evidentirani su na računima kapitalnih prijenosa sredstava u iznosu od 59.000,00 kuna za nabavu dugotrajne nefinancijske imovine (knjiga) od čega je utrošeno 58.884,37 kuna, kako slijedi:

63622- Kapitalne pomoći iz drž. Proračuna : primljeno 25.000,00 kn / utrošeno 25.000,00 kn

63623 – Kapitalne pomoći iz proračuna KZŽ: primljeno 4.000,00 kn / utrošeno 4.000,00 kn

67121 – Prihodi iz nadležnog proračuna za financiranje rashoda za nabavu nefinancijske imovine: primljeno 30.000,00 / utrošeno 29.884,37 kuna.

Sukladno čl. 11. st. 4. Odluke o izvršenju Proračuna Općine Sveti Križ Začretje za razdoblje od 01. siječnja do 31. prosinca 2022. godine prihodi koji nisu iskorišteni u tekućoj godini ne prenose se u općinski proračun.

Navedeni kapitalni prihodi utjecali su na rezultat od redovnog poslovanja, a nabavljena nefinancijska imovina na rezultat od nefinancijske imovine. Provedena je korekcija rezultata na način da se za iznos od 58.884,37 kuna zadužuje račun viška prihoda poslovanja, a odobrava račun manjka prihoda od nefinancijske imovine.

**IZVJEŠTAJ O RASHODIMA PREMA FUNKCIJSKOJ KLASIFIKACIJI – Obrazac RAS-funkcijski**

Rashodi razreda 3 i 4 u ukupnom iznosu od 314.512,67 kuna razvrstani su na funkciju 082 – Službe kulture.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA – Obrazac P-VRIO**

U ovom izvještaju evidentirano je povećanje vrijednosti imovine za knjige koje je za Općinsku knjižnicu i čitaonicu otkupilo Ministarstvo kulture. Radi se o 19 knjiga vrijednosti 2.704,52 kuna.

**IZVJEŠTAJ O OBVEZAMA – Obrazac OBVEZE**

**Šifra V001 – Stanje obaveza 1. siječnja**

Stanje obaveza na dan 01. siječnja 2022. godine iznosilo je 23.348,33 kn.

**Šifra V006 – Stanje obaveza na kraju izvještajnog razdoblja**

Na kraju izvještajnog razdoblja, odnosno na dan 31.12.2022. godine iskazane su obveze u iznosu od 29.494,73 kn, a odnose se na nedospjele obveze za povrat sredstava u proračun Općine Sveti Križ Začretje za naknadu plaće na teret HZZO-a u iznosu od 187,52 kn, na nedospjele obveze za rashode poslovanja u iznosu od 29.307,21 kn koje se odnose na rashode za zaposlene za prosinac 2022. u iznosu od 20.093,76 kuna i rashode za režijske troškove za prosinac 2022. godine u iznosu od 9.213,45 kuna.

**PREGLED UGOVORNIH OBVEZA I SUDSKIH SPOROVA**

Općinska knjižnica i čitaonica Sveti Križ Začretje nema nikakvih ugovornih obveza (dana kreditna pisma, hipoteke i slično) niti vodi bilo kakav sudski spor.

U Svetom Križu Začretju, 25. siječnja 2022.

BILJEŠKE SASTAVILA ODGOVORNA OSOBA

v.d. Ravnatelja Knjižnice

*Natalija Jerneić Franjo Kučko*